                                                                     Соғыстың аты соғыс қой,

                                                                   Жалмады талай арысты.

 Мылтықтың оғы босқа ұшпай,

                                                                Өлiм мен өмiр алысты.

         Ұлы   Отан соғысының жеңіспен аяқталғанына да 73 жыл өтті. Бұл сол кездегі кеңес   халқының   ержүректілігі   мен   төзімділіктерін паш ететін, тарихта   мәңгілік қалатын   күн. Бұл   күнді  соғыстың алғы шептерінде    қайсарлықпен    шайқас жүргізіп, ерліктің    сан үлгісін көрсеткен    ардагерлер   тойлайды. Ұлы   Жеңіс  күні елі мен   жері үшін жанын пида   еткен, туған - туысқандарына, жақын - жарандарына, туған жеріне, ауылына   оралмай қалған қаһарман ерлерді   бүкіл   елі болып еске түсіреді.Ұлы Отан   соғысы   халқымызға төнген ең ауыр күндер болды. Төрт жыл, 1418 күн   мен түн   бойы өз жері мен отаны   үшін, келешек ұрпақ    үшін    жан    қилы соғыс    жүріп жатты.Сол    кездегі Кеңес Одағының    басқа  халықтарымен   бірге жауды талқандап, жеңіске жету ісіне қазақ     халқы    да өзінің лайықты   үлесін қосты. Қазақстандық жауынгерлер       Брест   қамалынан  бастап Берлинге дейін барды. Олар Сталинград   түбіндегі     жертөлелерде, Днепр өткелінде, Москва мен Ленинград     үшін болған   ұрыстарда   батыр ерліктер көрсетті. Украинаны, Кавказды, Белоруссияны,   Қырымды, Прибалтиканы азат етті, Польша, Румыния, Венгрия, Чехословакия, Болгария, Германия жерлеріндегі   майдан   жолдарында жеңіс туын көтеріп өтті. Ұлы Отан соғысы    жылдарында   біздің    қандастарымыз қатыспаған бірде - бір үлкен шайқас болмады.Қазақ    ел басына күн туғанда   жалғыз   жанын қу шүберекке    түйген    жауынгер халық болған. Ұлан байтақ даласының бір тұтам   жері   үшін   қорқу деген сезімді жүрегінен жұлып алып тастаған. Тіпті    арыға    бармай - ақ кешегі Ұлы Отан соғысының әлі сарғайып үлгермеген   қатпарлы   парақтарына   үңіліп қарасақ қазақтардың қанды қырғында          қаймықпай соғысқанына анық көзіміз жетеді. Оған мысал айқас алаңдарында өшпес ерлік жасаған қайсар жауынгерлеріміздің бірі – Бауыржан Момышұлы еді.

Ұзын бойлы, қара сұр Момыштың ұлы Бауыржан сол кезде отыздың үстіндегі жас жігіт еді.«Өз халқын құрметтеп, сүймеген адам – опасыз, оңбаған адам»,- деп Бауыржан  Момышұлы айтқандай, Отан үшін өз басын өлімге байлап, ажалмен     алысып, өз ұрпақтарының, өз халқының намысын   қорғағаны   өз халқын шын сүйетіндігінен    болса керек.Сондай

 қиыншылық    жағдайда    дұшпанның    қаптаған қарақұрым күшіне төтеп беріп, олармен    табан тіресе     шайқасқан аталарымыздың ерлігі біздің көкірегімізге   мақтаныш   сезімін ұялатады.«Ерсiз ел болмайды, елсiз ер болмайды»,- дейдi батыр   бабамыз   Бауыржан Момышұлы. Ұлы Отан соғысында   ел күйреп, талай    адам ажал құшты. Сол соғыста өзiнiң қайсар ерлiгiмен, қайратты   мiнезiмен жауынгерлерге    жiгер берген бабаларға        мың   алғыс. Осы   ержүрек           бабалар    қатарында Бауыржанның  еңбегi   ерекше. «Отан үшiн отқа түс, күймейсiң» деп ұран тастаған         батыр атамыз, келер ұрпақтың болашағы үшiн өз басын өлiмге байлап, ажалмен    алысып, жеңiс    туын тiктi. Бауыржан   ата бiр естелiгiнде: «Мен – өзге ұлттарды      құрметтеушi, өз ұлтын сүюшi адаммын»,- дейдi. Батырдың әр қазақтың жүрегiнде сақталуының себебi де, ұлтын сүйгендiгiнен шығар.Бауыржан Момышұлының тұлғасы маған қашанда мұзарт        шыңның басында, мұнартып қалықтаған ақиық, мұзбалақ қыран         болып  елестейді.1941 жылы Мәскеу түбiндегi қанды шайқастарда теңдесi жоқ      ерлiгiмен әлемдi дүр сiлкiндiрген қазақстандық 316 - атқыштар   дивизиясының батальон командирi ретiнде қапияда ой тауып, қараңғыда        жол тауып, ерен     ерлiгiмен аты әлемге аңыз болып, батыр            қолбасшы атанды.

      Жеңiстiң 73 жылдық             мерейтойы         қарсаңында қаһармандық пен өшпес        ерлiгі үшін     Мәскеу халқы құрметтеп, үлкен сый жасады. Мәскеу           қаласынан ұлан - ғайыр, ұзын көше, зәулiм   мектепке батыр атамыздың      есiмi бердi. Бұл Бауыржан       ерлiгiн мойындау және бүкiл қазақ           халқына      деген құрмет едi. Оның «Ежелден ер тiлегi – ел тiлегi, адал    ұл ер боп туса – ел тiрегi» деген өсиетiнің өмiрде орындалғанын көрiп      қуандық.    Ержүрек       батырдың кiтаптарын оқып отырып, терең    ойға қалам. Отанға деген     сүйiспеншiлiгiнен, халқыңа деген      махаббатынан, ұлттық биiк   рухынан        қуат аламын.Бауыржан       атаның        қаламынан шыққан «Москва үшiн шайқас», «Қанмен жазылған кiтап», «Ұшқан ұя», т. б. шығармаларыңызды оқып    шықтым. Оның шебер суреткерлiгiңе,  адам психологиясын танып - бiлудегi сезiмталдығыңа        таң  қаламын. Шығармаларыңызда       әр кейiпкер              өзгеше бiр әлем... Әр сөйлемде тұнып тұрған сыр жатыр. Бұларды         оқып қана     қоймай, жаттап, үлгi      өнеге алуымыз керек.Оның бiзге         қалдырған       мәңгiлiк өшпес, ғасырдан ғасырға жетер мұралары үшiн           ұрпақтары мәңгi қарыздар. Бақытты болашақ, тәуелсiз ел – аңсаған     арманы едi. Бүгiн сiздiң            арманыңыз – ұлттық тiлдiң, дәстүрдiң, салт – сананың   мызғымас тiрегi, күшi, алтын дiңгегi – халықтың             бақ                  жұлдызы жарқырап жанған күн.

      Сiздiң           тағлымыңызды зер сала оқып - үйрену бүгiн де, ертең де келешек ұрпақ үлесiнде. Ұлт болашағының негiзiн жасайтын жастар 

  санасы өркениет деңгейiне сай болуы шарт. Осыны ойлаған кезде сiздiң: «Жаудан да, даудан да       қорықпаған қазақ едiм, ендi қорқынышым көбейiп жүр. Балаларын       бесiкке бөлемеген, бесiгi жоқ елден қорқам. Екiншi, немересiне          ертегi айтып беретiн әжелерiнiң азаюынан қорқам. Үшiншi, дәмдi, дәстүрдi     сыйламайтын балалар өсiп келедi. Оның қолына қылыш            берсең, кiмдi де болса шауып тастауға даяр. Қолына кiтап алмайды. Үйренiп       жатқан             бала жоқ, үйретiп жатқан әже, әке жоқ», – деген өсиетiңiз ойға оралады.Бұл – үлкен алаңдаушылық. Өзiн халықтан бөлiп қарай алмайтын тұлғаның алаңы. Бұл үн бүгiнгi дәуiрмен де үндесiп жатыр.

«Қадiрiн бiлмеппiз ғой тiрi кезде,

Деп жылап сорлы қазақ мен өлгенде.

Ұрпақ атар 80 мен жүздiгiмдi,

Тарихтың түкпiрiне сөз келгенде», 

– деп өзiңiз айтқандай, 1990 жылы кеш те болса сiзге «Кеңестер Одағының Батыры» атағы берiлдi. «Бауыржан жұлдызды болған күн – қазақтың жұлдызы жанған күн» деп Елбасымыз сiздiң халықпен бiрге екендiгiңiздi толғана, тебiрене айтты. Жеңіс күні  соғыстан оралмай қалған ерлеріміздің рухына бас     иіп, арамызда         жүрген соғыс ардагерлеріне құрметпен қарап, олардың қайсарлықтары мен ерліктеріне тағзым ететін күн емес пе?! Президентіміз  Нұрсұлтан Әбішұлы Назарбаев: «Ұлы Жеңіс – Қазақстан   тарихының   жарқын      беттерінің бірі. Бұл – қан майданда от кешкен соғыс         ардагерлері       мен сол жылдарда «Бәрі де майдан үшін, бәрі де жеңіс     үшін»деп,  құлақтары         жастыққа тимеген тыл ардагерлерінің       мейрамы» деп       атап       өткен болатын. Табан ет, маңдай           термен        келген осы Ұлы Жеңіске      қаруымен де, қаламымен де үлес қосқан, аты аңызға айналған          қаһарман жазушыларымыздың бірі де, бірегейі - Бауыржан Момышұлының қаһармандық рухы ұрпақтан - ұрпаққа өнеге болады деп санаймын.              

Берікқызы Несібелі

Ә.Жангелдин атындағы орта мектеп.

                                                                                    Қызан ауылы.

Маңғыстау облысы.

Маңғыстау ауданы.

                                                                                                7 «А»-сыныбы
                                                  Туған жер
                             Туған жер топырағыңнан айналайын,

                                        Әр гүліңді әрқашан аймалаймын.

                         Анамдай боп көрінеді,кең құшағың,

                       Ашылған шуақ болып,арна дайын.

Сағынамын,аңсаймын алыс кетсем

Асығамын жеткенше сонау шеттен.

  «Бақыт»қой менің жұтқан әрбір ауам,

Төгілгендей шапағат маған көктен.

                    Туған жер,маған ыстық әрбір тасың

                         Кеудемде жыр боп тасып,сен жатасың

                                     Өзіңді өмір бойы жырлап кетем,

                     Өтсек егер,ақын болып ғазиз басым.

                                                                          Алданыш Нұртілек

Ә.Жангелдин атындағы орта мектеп.

Қызан ауылы.

Маңғыстау облысы.

Маңғыстау ауданы.

5 «ә»-сыныбы
Достық

Достық оты адалдықты сүйеді,

        Жаман досты көрсең жаның күйеді.

             Кейбір жандар досын таппай өмірден,

    Адалдықты жаным жақсы көреді.

    Адамдарға шын достық қой керегі.

  Жан досымды тапқаныма қуанам,

    Достық,достық жанға медет береді.

          Ей,достарым,шын досыңды таңдай біл.

        Адамдақты,адалдықпен қорғай біл.

                Шын достықтың жаршысы боп өмірде,

             Қарлығаштай қанат қағып,самғай біл!

Алданыш Нұртілек

Ә.Жангелдин атындағы орта мектеп.

Қызан ауылы.

Маңғыстау облысы.

Маңғыстау ауданы.

5 «ә»-сыныбы
Арман
                     Арман,арман,көп арман,

                                           Кетпей қойдың қиялымнан,санамнан.

         Болмайды екен армандарсыз балаң шақ,

                                           Кеудемде бар,өшпес менің сан арман.

                                                    Арманы мол,жетеме екен мұратқа?

                                                     Кетем кейде,белден асып,қыратқа.

                                                 Жетелейді  болашаққа сан қиял,

Шегі жоқтай,сол арманның бірақта.

 Армансыз жан,бұл пәниде боларма?

                                              Сәби көңіл,мол үмітке тоярма?

Бұлақтайын,сағымдарға шомылып,

                                             Оянамын,кейде батып қиялға.

Алданыш Нұртілек

Ә.Жангелдин атындағы орта мектеп.

Қызан ауылы.

Маңғыстау облысы.

Маңғыстау ауданы.

5 «ә»-сыныбы                                                                               
                                         Болашағым сен барда,мен өлмеспін!   [image: image1.jpg]


          Қызықпенен өтуде бала шағым,

                                          Біліммен өз-өзіме жол ашамын.

                                             Бұл уақыт өтседе,тынбай-тұрмай

                                                   Мен өлмеспін,сен барда болашағым!

                                       Өлеңім бойымдағы бар күй еді,

                                  Мағыналы ететін,әр жүйені.

                                           Болашағым,сен барда біліміммен

                                      Елімнің қызы болам тәрбиелі.

 Құр босқа күй кешпеймін,күдікпенен,

                                          Сенімім мол сайысқа күліп келем.

                                         Болашағым,сен барда бар өмірім,

                                             Жарқын мәнді болар деп үміттенем!

Бекқалиқызы Гүлбақыт

7 «Ә» сыныбы

Ә.Жангелдин  орта мектебі

Қызан ауылы 

Маңғыстау ауданы

Маңғыстау  облысы

                                                    Анама!      
                                    Бар әлемге шашатын таңдай нұрын,

                                   Ұл-қызың тым биікке самғайтұғын.

       Өзіңе бар әлемнің бағы лайық,

               Өзіңсің теңдесі жоқ,бар байлығым!

                   Жан-жағын жадыратқан,ән-күйменен

             Ана жоқ,сәби үшін жан күймеген.

         Тербетсе бір қолымен ақ бесікті

         Бір қолымен, әлемді әлдилеген.

         Аналар,шексіз-шетсіз қасиетің,

Бағалы аманатың,өсиетің.

      Ана-жыр,Ана-бақыт,Ана-биік,

         Бар адамзат алдыңда бас иетін!

                                                                        Бекқалиқызы Гүлбақыт

Ә.Жангелдин атындағы орта мектеп.

Қызан ауылы.

Маңғыстау облысы.

Маңғыстау ауданы.

7 «Ә»-сыныбы

                        Тәуелсіздік!                  

Ата бабам аңсап  келген  бұл күнді,

                           Күресімен өткізіп ед әр  түнді.

Қол  жеткенде  тәуелсіздік  таңына

Қазағымның  ет жүрегі  бұлқынды.

                          Атыра  алмай  қуанышты  әр таңды,

                          Сұм  күресі алып  еді  мың шамды

                          Кінәсіздер  азаттыққа  күресіп,

   Безбүйректер  төгіп  жатты сан қанды.

   Сол  сәттерде қазағымнан  бақ  тайды,

      Батыл  жастар  қарсы  тұрып  қасқайды.

    Қайрат,Ербол  батырларым  сол  кезде,

                          Тайсалмастан қарсы  алды  жағдайды.

             Қазағымның  қыздары да  дәлелдеді  ерлігін,

                          Сақтау  үшін  еліміздің  ертеңін.

                         Сабира,Ләззаттай  әпкелер,

                         Жауға  аттанды  буып  бекем  белдігін.

    Ұрып,соғып  шаштан  сүйреп  қыздарды,

                         Мұз,аязда жанын  қинап ұлдардың.

                         Осылайша қиындықты  жеңумен,

                         Тағы  білді  қазақ  атты  ел барын.
                                                                                                    Қайырханқызы Нұржауған

Ә.Жангелдин атындағы орта мектеп.

Қызан ауылы.

Маңғыстау облысы.

Маңғыстау ауданы.

                                           Маңғыстау!

      Қарт  Каспийдің  жағасына жайғасқан,

                           Аламанға  тайды ерттеп,ат қосқан.

      Жау  келгенде тосып  алған  талқандап,

Рухы  мықты,Адайларың  бір бөлек.

  Кешегі Досан,бүгінгі  Сабыр  түлеген,

   Айтысты  талай  тарландарым тіреген.

Әбіш  көкем  салып  кеткен  ізгі жол,

Алмас  Алтай, Мұсаевтарға  берілген.

Қазақылық  қаймағы  еш  бұзылмай,

                          Алып  қашу  дәстүрі  де  сақталған.

                          Келіндері  иіліп  салем  салатын,

       Маңғыстауым өзге ауданнан бір  бөлек.

                         Бұрымы белге түскен  арулардың,

                         Ұяңдық  өн  бойына  жиылғандай.

                         Тепсе  темір  үзетін  жігіттердің,

 Жау  келсе қарсы  тұрар  қара нардай.

Аппақ  таулар  көркін  ашқан  әдемі,

          Құмдауыт  бел,құмға  оранған  бұл мекен.

                           Қыстаудан бөлек жайлауы бар ,

Мал бағатын  халықтардың  мекені.

                           Бокстан  Ниязымбетов шыққан жер,

                 Әлемді бағындырған Өнербек туып,өскен жер

         Кикбоксингтен  талай дүлдүл  топ жарып,

            Маңғыстауым ерекше, жаса Маңғыстауым!

                                                                         Қайырханқызы Нұржауған

Ә.Жангелдин атындағы орта мектеп.

Қызан ауылы.

Маңғыстау облысы.

Маңғыстау ауданы.

                                           Тәуелсіздік бастауы 

    Бізге тәуелсіздік туын, қазақтың көк байрағын биік көтеріп, ел екенімізді дәлелдеп, дүние жүзіне танылуымызға себеп болған және дүниені дүр сілкіндірген Желтоқсан оқиғасы

«Мен - қазақ, қазақпын деп мақтанамын, 

Ұранға «алаш»   деген атты аламын» - деп азаттықты аңсаған, сол жолда аянбай қызмет    еткен алаш   арыстарының         барлығы да қуғын – сүргінге ұшырап құрбан болды. Сол       алаш   қайраткерлерінің      азаттық      идеясын жалғастырған, қыршын    кеткен          арыстардың      аманатын        арқалаған       кейінгі толқын іні – қарындастары       1986 жылдың         желтоқсанында     тәуелсіздік үшін күресе білді.

Тәуелсіздіктің      түп  тамыры «Желтоқсан» оқиғасына тікелей байланысты екендігіне     ешкім    дау    айта   алмас. «Түбін білмеген тексіз» деген  қазақтың ғажап       сөзі           осындайдан          шықса керек. Себебі, тәуелсіздіктің түп тамыры сонау бабалар ар – намысынан        туындап      жатқан          жоқ па? Бейбіт шеруге шығып, билік          тарапынан               кінәлі  деп саналған жастарымыздың бір бөлігі қанды      қырғында                  көз     жұмса, аман қалғандары өздері аңсаған азаттықтың      қызығын көруде. Уақыт          емші деп өзімізді      жұбатқанымызбен, қыршын кеткен               бауырларымыз         есімізге түскенде жан – жарасы жаңғырып, қайғының          айықпас     дертіне       шалдыққаныңды     терең  сезіне түсесің. Қайрат  Рысқұлбеков, Ләззат Асанова, Сәбира Мұхамеджанова, Ербол Сыпатаев       сынды    қандастарымызды       естен     шығару     мүмкін бе?

     Қайран, қазақ елі… Жас ұрпаққа   айта   алмаған жеткізе    алмаған, жан дүниеңді   дір  еткізетін   сырға, мұңға толы тарихи парақтары қаншама әлі. Оған куә мына   жатқан   кең   сары   дала, заңғар    таулар, өзен-көлдер, құм-шөлдер, тарихи ескерткіштер: мазарлар,   қираған    ежелгі    қалалардың орны. Ғасырлар бойы ата-бабамыздың     қаны   тамған    топырақ    исі   мүңкіп тұр.

Қазақ    халқы   бұл          дүниеде    не    көрмеді?     Сонау «Ақтабан шұбырынды, Алқакөл сұлама»      заманынан бастап, қойша қырылған «репрессия» жылдарына дейінгі    аралықта            халқымыздың    осынау    кең   далада   өмір сүруі, не жойылып        кету   қаупі тұрған еді.  Халқымыздың             тарихындағы              аса    бір қиын кезең жоңғар хантойшыларының    басқыншылық    әрекеті еді. Қазақтардың руларға, жүздерге ыдырап       бүлінуі    кезеңін   пайдаланып және жеріміздің байлығына қызыққан азулы жау бейбіт өмір         сүріп          отырған  халықты     қырғынға      ұшыратты.

           Қазақстан         бүгінде     егеменді ел болып дүние жүзіне танылуда. Біздің 

отанымыз               егеменді           тәуелсіз              Қазақстан Республикасы. Тарих бізге        тәуелсіздікті            тарту    етті. Енді     біздің парызымыз- ұлттық рәміздерді              қастерлеу, тәуелсіз   мемлекетімізді       өркениетті   елдер қатарына қосу, мәдениеттің     биік шыңына  көтерілу.
                                                                         Қонақбаева  Шырай

Ә.Жангелдин атындағы орта мектеп.

Қызан ауылы.

Маңғыстау облысы.

Маңғыстау ауданы.

